Madahab

Madahab (basa Arab:مذهب, madzhab) iku istilah ing basa Arab kang tegesé  dalan kang dipecaki lan diliwati, sawijining panggayuh sanyatané lan uga abstrak. Madahab iku karacik saka métodhe (manhaj) saka pamikiran lan panlitèn, banjur wong kang nganut nindakaké kanggo pituduh kang jelas watesané, pérangané, karipta saka paugeman lan aturan.

Pangertèn ulama pikih 
Madahab, miturut  ulama pikih, iku métodhologi pikih mirunggan kang dilakoni sawijining ahli pikih mujtahid, kang béda karo ahli pikih liyané, kang nglantaraké milih sawatara ukum ing laladan ngèlmu furu' .

Pamérangan Madahab 
Madahab kang akèh digunakaké yaiku  madahab Kanapi, madahab Maliki, madahab Sapingi dan madahab Kambali saka  kalangan Suni. Sawetara ing kalangan Singah nduwé madahab Jampari, Ismailiyah dan Jaidiyah.

Suni 

Suni utawa luwih lengkapé  Ahlus-Sunat wal Jama'ah ing jaman wiwitan nduwé akèh ilèn. Ing sabanjuré, ana patang madahab kang diakoni kanthi wiyar ing antarné muslim suni.

Kanapi 

Madahab iki  dipandhégani déning  Abu Hanifah, Madahab Kanapi kalebu paling dominan. Laladan kang antarané nganut madahab iku antarané  Asia Kidul (Pakistan, India, Bangladesh, Sri Lanka, lan Maladewa), Mesir sisih lor, saparo Irak, Siria, Libanon lan Palestina (campuran Sapingi lan Kanapi), Kaukasia (Chechnya, Dagestan).

Maliki 

Madahab Maliki dipandhégani déning  Imam Malik, udakara  25% muslim ing donya kang nganut.  Madahab iki dominan ing nagara-nagara Afrika Kulon dan Lor. Madahab iki ngrujuk marang tatacara kang dianut warga Madinah.

Sapingi 

Madahab Sapingi dipandhégani déning  Imam Syafi'i lan udakara  28% muslim ing donya nganut. Madahab iki kondhang ing  Indonésia, Turki, Irak, Siria, Iran, Mesir, Somalia, Yaman, Thailand, Singapura, Filipina, Sri Lanka lan dadu  madahab resmi nagara Malaysia lan Brunei.

Kambali 

Madahab Kambali disebaraké déning  para murid Imam Ahmad bin Hambal. Madahab iki kurang luwih dianut déning  5% muslim ing donya lan dominan ing  ujung Arab. Madahab iki dianut ing Arab Saudi.

Singah 

Singah (lengkapé saka kalimat  Syi`ah `Ali) ing awalé akèh alirané. Saiki, mung ana telung ilèn kang akèh dianut, yaiku  Itsna 'Asyariah (paling akèh), Ismailiyah lan Zaidiyah. Ing Singah, kapitayan mligi iku yaiku  Ali bin Abu Thalib dan anak-cucunya dianggep luwih nduwé hak  jumeneng dadi  khalifah lan imam kanggo muslim. Ing antarané telung madahab Singah, ana prabédan ngenani sapa kang dadi imam lan ngganti para imam.

Jampari 

Madahab Jampari utawa Madahab Rolas Imam (Itsna 'Asyariah) iku madahab kang akèh dianut wong Singah. Kanisbataké tumuju  Imam angka 6, yaiku Ja'far ash-Shadiq bin Muhammad bin Ali bin Husain bin Ali bin Abi Thalib. Sawisé iku banjur katerusaké tumuju  Muhammad al-Mahdi bin Hasan al-Asykari bin Ali al-Hadi bin Muhammad al-Jawad bin Ali ar-Ridha bin Musa al-Kadzim bin Ja'far ash-Shadiq. Iki madahab  resmi  Nagara Républik Islam Iran.

Ismailiyah 

Madahab Ismaili utawa Madahab Pitung Imam percaya Ismail bin Ja'far iku imam kang gantèkaké ramané,  Jafar as-Sadiq, dudu saduluré Musa al-Kadzim. Imam kanisbataké tumuju  Ismail bin Ja'far ash-Shadiq bin Muhammad bin Ali bin Husain bin Ali bin Abi Thalib. Garis Imam Ismailiyah turun-tumurun nganti tekan Imam-imam Aga Khan, kang ngaku dadi keturunané.

Jaidiyah 

Madahab Jaidi utawa Madahab Limang Imam nduwé panemu yèn  Zaid bin Ali iku kang luwih nduwé hak nggantèkaké ramané, Ali Zainal Abidin, tinimbang sadulur kwaloné, Muhammad al-Baqir. Madahab iki ngrujuk marang  Zaid bin Ali bin Husain bin Ali bin Abi Thalib. Sawisé imam angka 4, Ali Zainal Abidin, séda, kaimaman katerusaké  Muhammad al-Baqir,  Ja'far ash-Shadiq. Zaid bin Ali mratélakaké yèn imam iku kudu nglawan panguwasa kang sawenang-wenang kanthi pedhang. Sawisé Zaid bin Ali séda ing jaman Bani Umayyah, kaimaman diterusaké anaké,  Yahya bin Zaid.

Kawarid 

Madahab Kawarid (Khawarij) ngrungkebi sawatara ilèn ing Islam kang wiwitané ngakoni  Ali bin Abi Thalib dadi kalipah. Nanging, ing kaanan sabanjuré, wong-wong mau nolak amarga  takhrif (bedhamèn/perdamaian) karo Muawiyah bin Abu Sufyan kang dianggep sawenang-wenang. Mula bukané, madahab iki kapusataké ing Irak sisih kidul. Kaum Kawarid lumrahé fanatik lan atos marang apa kang dibéla, sarta sinau  Kuran kanthi wantah lan béda karo Suni lan Singah.

Liya-liya 
 Madahab agama Islam kang paling akèh dianut ing Indonésia iku Madahab Sapingi
 Pangertèn madahab ing  Islam ora padha karo denominasi ing Kristen, nanging satingkat ing ngisoré. Denominasi Katulik-Protèstan-Ortodoks luwih pas karo  denominasi (firqah) Suni-Singah ing Islam. 
 Istilah Madahab, kanthi umum ing basa Indonésia 'Madahab' uga kanggo ilèn tinamtu ing  ngèlmu  utawa filsafat, upamané Madahab Frankfurt (Madahab Frankfurt).

Réferènsi 

Ketahui perbezaan mazhab

 
Islam